ming030890/wiki-yue-high-quality huggingface dataset:
塱

塱係靠水低地，通常有涌水流過。

香港
香港內嘅塱唔少，圓塱（今寫元朗）、十塱、塱原、衙前塱、松柏塱。不過有啲畀市區湮沒，涌變渠。
塵

塵係空氣中一種固態懸浮物，跟著空氣飛舞同停頓或降落，有時跟隨風吹起四散到好遠。塵粒有大有細，唔一定肉眼可以見到。一般相信塵那渣，有害健康。
塵遇到油、靜電同水就會吸住。
天祐苑

天祐苑係香港嘅一個居者有其屋屋苑，喺新界天水圍天城路1號，一共有3座樓，1992年入伙。呢個屋苑喺居者有其屋第十三期丙、第十四期甲開賣，嗰時嘅開賣價介乎港幣$294,200 - $594,100。
天祚

天祚係南吳國王楊溥嘅第四個年號，相當於公元935年到937年，前後總共3年。佢係南吳最後一個年號。
天神魔煞

《天神魔煞》（Priest）係一部2011年嘅美國後末日科幻恐怖動作電影，由Scott Stewart執導，鬆散改編邢民友嘅同名韓國漫畫。主演係Paul Bettany。
天祿

呢份表表示兩個天祿年號對應嘅西曆同干支。
天神有海

天神有海 ，係日本嘅一個女藝人同埋配音員。
天祥徐公祠

祠堂供奉徐氏三世祖天祥公、四世祖子堅公同子政公。

建築
成座建築有九十九道門，裝飾精美，係徐姓族人聚議場所。
門前嘅地堂闊30.28米，深15.7米。花崗條石鋪地。蓮塘五百個方。地堂東門花崗石門額刻住「風流溯鳳」 ，另一面刻嘅係「初涌曉日」 ；西門花崗石門額「指日登鰲」，背面係「遠接長江」。祠堂两边有青雲巷。
頭門面闊三間，進深三沓。硬山頂，「人」字封火牆，灰塑龍船脊，碌筒素瓦。水磨青磚牆花崗石腳。前廊樑架木雕瑞獸駝峰，龍頭雀替。墀頭磚雕。前檐棟四碌花崗石柱。木門額寫「天祥徐公祠」，匾隔籬兩邊係大幅彩色木雕畫，匾頂有木雕通花圖案裝飾。大門彩繪門神。次間砌花崗石包臺，上面放蝦公樑。木雕封檐板。花崗條石鋪地。門前有六個花崗石級。
第二進前邊天井用花崗條石鋪地。兩個廊面闊三間。硬山頂，灰塑博古脊。紅階磚鋪地。
第二進中堂面闊三間，進深四間。卷棚頂，碌筒素瓦。雀替木雕怪獸圖案。蝦公樑上高有石獅同變形斗栱，雀替都係花崗石雕。前後檐柱係花崗石方柱。金柱直徑50公分。門前邊六個花崗石級，有左右石獅。大廳東西開八角門，門額分別係「止肅」同「來雍」。
後天井進深5.4米。花崗條石鋪地。左右偏廊面闊二間。硬山頂。紅階磚鋪地。
第三進後堂面闊三間，進深三間。硬山頂，碌筒素瓦。神檯放正中間。左邊牆鑲塊石碑，碑文係《重建世德堂碑記》，落款「光緒八年歲次壬午立」，長1.49米，闊0.76米。右邊牆掛民國時期廣東省省長徐紹楨1同孫文嘅合影。
襯祠面闊三間。天井脊、瓦、柱、樑飾嘅圖案同正堂一樣。花崗條石鋪地。
祠堂有兩座後樓，分別係魁星樓同觀海樓。魁星樓係愛來放徐氏族譜同其它珍貴資料嘅地方；觀海樓係徐氏宗族長老開會嘅地方。

舊祠
清朝嘉慶十四年（1809年），琶洲徐氏子孫出錢起祠堂祭拜天祥公，由天祥公外孫李宗翰2題寫祠堂匾額。光緒八年（1882年），祠堂重建。民國時期，祠堂做過天祥小學，後尾改名叫琶洲村小學。二十世紀九十年代，祠堂維修，部分瓦面、柱、地面同襯祠用瓷磚嚟鋪，嗰時，頭門條柱上邊有副對聯：「鳳舞龍飛喜看大好河山生機無限 雲蒸霞蔚遙望同胞骨肉團聚有期」。2010年，琶洲搞拆遷，當時村有兩間徐氏祠堂：徐氏宗祠、天祥徐公祠。因為淨可以復建一座，徐氏族人就揀咗天祥徐公祠，淨留低咗「徐氏宗祠」匾額，放響新祠堂附近一間屋。

新祠
祠堂復建按返原先嘅樣，坐南朝北，總平面係長方形，建築面積就縮水到1700平方米，比起原先細咗一半。祠堂「修舊如舊」，部分材料用嘅係舊祠堂拆落嚟啲磚。成個復建過程由琶洲村民親自監督，有關嘅建築材料都係根據村入邊嘅風俗文化同村民嘅要求，邊起邊調整。
2014年11月27號，新祠堂喺琶洲回遷安置區落成，徐氏族人又舞龍又舞獅噉搞祠堂重光慶典，喺祠堂擺咗幾百圍。
就喺新祠堂起好半年幾之後，2015年7月28號凌晨十二點（又有人話係一點幾），天祥徐公祠嘅第二進突然間冧咗，屋頂、橫樑同立柱冧嗮，冧嗰時好大聲，吵醒咗附近居民。

註腳
註 1: 徐紹楨，字固卿，喺琶洲村出世，做過廣州衛戍總司令、廣東省省長、臨時參政院參政。
註 2: 李宗翰，字北溟，清乾隆五十八年（1793年）進士、詰授中憲大夫翰林院侍讀學士提督湖南學政。
密文

啞謎機產生嘅一段密文；就噉睇，依段嘢好似完全冇任何意思可言。
密文（英文：ciphertext / cyphertext）喺密碼學上係指明文經過加密之後成嘅符號串。
密斑短角單棘魨

密斑短角單棘魨（學名：Thamnaconus tessellatus），係單棘魨科魚類嘅一種。
密斗貨車

密斗貨車係種貨車，同貨櫃車有幾分似，但密斗貨車並無分開車架同拖車頭，而係將貨斗直接連住車頭。喺貨斗尾，通常都裝咗識得升降嘅尾板，方便上落貨。
密星海蝠魚

密星海蝠魚（學名：Malthopsis lutea）係棘茄魚科海蝠魚屬嘅其中一個種。
密碼

維基百科嘅依個版面，要人入密碼先至有得 log in，log in 咗先至可以做個用戶可以做嘅嘢。
密碼（粵拼：mat6 maa5 | 英文：password / passcode），喺珠三角嘅粵語區又有叫暗號，喺香港又叫通行碼，係一種常用嚟驗證人嘅身份嘅技術。一串密碼會係一段符號，預咗淨係有權限嘅人先至會知嘅，每當一個人例如「想入有權限嘅人先入得嘅地方」或者「想睇有權限嘅人先可以睇嘅檔案」嗰陣，就會畀人或者個系統問佢「段密碼係乜？」，個人要答啱，先至有得做佢想做嗰樣嘢。
密碼依一個概念有好耐歷史。譬如古時啲人行軍打仗，會想防範有敵軍混入，所以入親軍營都實要講啱密碼先至會畀入。到咗廿一世紀初資訊科技普及嘅年代，密碼就廣泛噉畀人用嚟做電腦戶口嘅身份驗證，而「密碼要點整先至安全」仲成為咗電腦保安領域上嘅一條重大問題，甚至仲有依方面嘅工作者提倡應該搵第啲方法取代密碼做驗證身份嘅主要手段。

遠古密碼
公元前 405 年，雅典同斯巴達之間嘅比羅波耶戰爭就快結束，斯巴達軍隊一直領先緊，準備出最後一擊嚟搞掂雅典。嗰時原來企喺斯巴達嗰邊嘅波斯帝國突然改變態度話唔幫斯巴達，諗住喺雅典同斯巴達打起身嗰陣倒戈。嗰時斯巴達就一定要搞清楚波斯帝國下一步嘅戰略，就喺嗰時捉咗一位從波斯帝國返嚟雅典送信嘅雅典信使。斯巴達啲兵搜咗呢位信使身，點知摷來摷去凈係得條寫住亂序希臘字母嘅腰帶。斯巴達軍隊嘅統帥賴山達覺得條腰帶入面啲字有輘輷，後嚟佢研究咗好耐，試過將腰帶入面啲字用各種方法嚟重新排過都破解唔到，就喺賴山達開始失去信心嗰陣，佢無意噉將條腰帶捹到去手頭嘅劍頂嗰度，隨即發現腰帶入面嗰啲立立亂嘅字母即刻變成咗一段有意義嘅文。呢個正係雅典間諜送返嚟嘅一份情報，佢話畀雅典知波斯軍隊準備喺最後一次打斯巴達嗰時突然打返斯巴達軍隊轉頭。而斯巴達軍隊由於破解咗呢份情報，先至改變作戰計劃，好快脆就搞掂咗冇乜防範嘅波斯軍隊。最後斯巴達軍隊返咗嚟雅典先至慶祝佢哋最後贏咗呢場仗。
而雅典間諜送返嚟嘅腰帶情報就係世界上最早嘅密碼。佢用嘅方法就係負責通信嗰兩位必須要知密碼係點讀嘅（其它人都唔知），之後通信—方通過腰帶或羊皮等其它嘢綁喺指定長度同粗幼嘅棍度寫。等收料人收咗之後如估唔將腰帶綁喺一樣長同一樣粗幼嘅棍度，凈係睇到啲立立亂嘅字。後嚟噉嘅密碼通信方式即刻喺希臘普及。有講法話現代嘅密碼電報就係基於呢樣嘢發明。

密碼強度
内文：密碼嘅強度
密碼可以係簡單嘅數字或英文整成，例如出世日期、生日、學號、英文名、住址、性別、自己嘅名、電話冧巴等，但係呢啲密碼好容易俾人估中；而太複雜嘅密碼就好難記。一般比較好嘅密碼係識遵守「易記難估」嘅原則。就係除咗有一定嘅複雜度之外，仲要容易記先至得。
一般嚟講，加密碼嘅長度、唔冇用連續嘅字母（例如123456、abcdef等）或睇落去好似比較難破解但係好容易估到嘅密碼（例如qwerty、qazwsx、123qwe等）或比較成日見到嘅詞（例如admin、welcome、iloveyou、password嗰啲）先至可以加到密碼嘅強度。

取代技術
有唔少電腦保安工作者都提倡「密碼本質上就靠唔住，要搵第啲方法驗證身份」。
密爾華基公鹿

密爾華基公鹿（英文：Milwaukee Bucks），又繙密爾沃基公鹿，係一支以美國威斯康辛州密爾華基為基地嘅NBA球隊，隸屬NBA東岸中央賽區。
密爾華基

密爾華基（英文：Milwaukee）係美國威斯康星州最大城市。2017年估計人口超過59萬。
密特朗

密特朗（法文：François Mitterrand，1916年10月26號—1996年1月8號）係法國政治人物，屬於法國社會黨，做過法國總統（1981年5月19號—1995年5月17號）。
1981年法國總統競選入便攞到51.8%嘅選票贏咗，成為咗法國第五共和國嘅第四個總統。1988年以54%嘅得票率連任。1995年5月任期完咗退任，但係喺第二年嘅1月8號就因為前列腺癌喺巴黎死咗。
小泉恒平

小泉恒平（平假名：こいずみ こうへい，羅馬字：Koizumi Kohei，1980年8月9號—）係日本唱作人，因為佢把聲天生似女仔，唱過啲動畫歌，好多人睇到佢張相之前都一直以為係女仔唱嘅。ヤマハ・ティーンズ・ミュージック・フェスティバル'97関東・甲信越大会グランプリを受賞。2000年喺ビクターエンタテインメント株式会社唱咗女神候補生嘅主题歌「Chance」(「チャンス」)。
小泉淳嗣

小泉淳嗣（1968年1月11號—）係日本足球員，司職後衞，效力過橫濱水手，橫濱飛翼，及川崎前鋒。
小泉佳穂

小泉佳穂（1996年10月5號—）係日本足球員，打中場位置，效力FC琉球。
小泉勇人

小泉勇人（1995年9月14號—）係日本足球員，司職守門員，效力鹿島鹿角。
小泉圭二

小泉圭二（1976年7月28號—）係日本足球員，司職中場，效力過甲府風林。
小泉慶

小泉慶（1995年4月19號—）係日本足球員，司職中場，效力新潟天鵝。
小泉梨菜

小泉梨菜（日文：こいずみ りな，1989年3月3號—）係日本嘅女性鹹濕演員。出身於日本東京都。
小河公主

小河公主，又叫小河美女、微笑公主，別稱小河蘇菲亞羅蘭（Sophia Loren），係1934年夏天瑞典考古學者貝格曼（Folke Bergma）喺新疆羅布泊孔雀河谷南面60公里、樓蘭古城遺址東面175公里沙漠中嘅小河五號墓地掘到嘅一個女性乾屍。身上亦發現有凝固咗嘅芝士。
佢係公元前1900~1800年間生存嘅白人系女子，推測大概有40歲命，佢以樣靚見稱。
佢屬古歐羅巴人種，但佢有啲女系先祖可能係東亞人。
小泉孝太郎

小泉孝太郎，係日本嘅一個男藝人同埋演員。
失憶症

失憶症（amnesia）係指因為腦病變或者受損而造成嘅記憶功能喪失。
夯土

夯土牆。可以睇到佢打橫一層層。
提示：呢篇文講嘅唔係夯。
夯土（夯讀坑或者亨；Rammed earth）係一隻用泥起嘢方法，主用來起牆。響唔係咁多木，又多泥嘅地方會用得到。夯土係一種好古老嘅方法，響中國黑陶文化已經識得用，用來起城牆，宮室。後尾有磚，石屎，水泥就好少用。近年呢個方法又畀拎返出來用，因為佢夠環保，因為泥周圍都有，亦都係好自然，好平嘅材料。

料
料主要係泥，再溝埋沙、石仔同埋黏土等佢實淨啲。傳統亦可以溝石灰或者動物血。而家下可以溝水泥。

方法
個方法係先起個模，跟手倒一浸濕泥入去，大約100毫米到250毫米到。然後大大力壓實佢，等佢得返一半厚。呢個步驟可以用機器壓，可以搵幾個人或搵嘢"軋"實佢。壓實之後，又加多浸，重複做一次，又再來，直至整到想要高度為止。因為呢個方去可以整到好穩陣，所以即刻柝模都得。
柝模之後，要整花紋上去嘅話，就最好一個鐘內搞掂，唔係點會太硬做唔到。夯土要一段時間乾，不過可以一路乾一路加工。呢個時候就最好將夯土封實，等佢可以防水。
家下做法通常都會加底先做夯土。底可以係石屎都得。亦都有人再加多層發泡膠。有啲會加色加木加樽，等佢睇落唔同啲。
整好之後，夯土可以揼釘上螺絲都得。有壞亦可以加一樣嘅泥補，睇落完全唔覺。

特性
夯土好識儲熱。日頭佢會慢慢熱，晚黑會放返熱出來。所以可以將溫差打勻，咁就唔使用冷氣或暖爐。夯土啱晒冬天保暖。
夯土夠厚夠密，所以隔聲相當好，而泥本身都防火。
無水泥加實之前，夯土最啱乾嘅地方用。濕嘅地方就麻麻地，要加啲唔會畀天氣整壞嘅嘢，好似草都可以。又或者要出加防水。
失憶𠝹女王

《失憶𠝹女王》（英文：Why Me, Sweetie?!）係香港導演馬楚成執導嘅一部浪漫愛情喜劇片，2003年4月10號上畫。
失戀無罪

《失戀無罪》係台灣歌手黃麗玲（A-Lin）喺2006年2月發行嘅首張個人專輯。
出道之前嘅A-Lin就以出眾嘅唱功被Avex發掘簽下，多年嘅駐唱經驗令公司唔使太擔心佢嘅舞臺能力，渾厚豪邁又唔失野性嘅歌喉甚至一度被認為係天后張惠妹嘅接班人。專輯標題歌曲《失戀無罪》喺發片後迅速成為華語樂壇嘅一首廣為傳唱嘅單曲，特別係之後「星光幫」對呢首歌更做出咗發揚光大嘅作用，梁文音同張蕓京喺比賽入面演唱嘅視頻居然被網友拎嚟進行激烈討論。憑住呢張處女座嘅優異成績，A-Lin入圍第18屆金曲獎「最佳新人獎」。
不過A-Lin嘅第2張專輯因為2007年佢同中華職棒選手黃甘霖結婚而暫時無法籌備，2007年一張EP《愛 請問怎麼走》後再隔年佢先發表咗第2張專輯《天生歌姬》。
失憶24小時

失憶24小時（英文：The Forgotten Day）係香港無綫電視製作嘅電視劇，由郭晉安、譚俊彥、姜大衞同埋王君馨領銜主演。響2021年2月15號開始喺翡翠台同埋佢嘅國際版播出。
失戀急讓

《失戀急讓》（英文：Temporary Family）係2014年上畫嘅香港電影，由卓韻芝執導，張家輝、鄭秀文、Angelababy同歐豪領銜主演。套戲講四個唔同身份嘅人因為夾份炒樓甩唔到身而被逼住埋同一間屋。
呢套戲其中一個特別地方係搵嚟時任立法會議員葉劉淑儀客串戲入面嘅區議員角色。
失實症

失實症（derealization）係一種心理病，指一個人對外部世界嘅感知同經驗改變，令佢覺得周圍環境奇怪或者唔真實。
失戀日

《失戀日》（英文：L for Love L for Lies too）係2016年上畫嘅港產片，由鄧麗欣、麥明詩、何浩文、金燕玲、鮑起靜、石修、苗可秀、孫慧雪、盧海鵬主演，葉念琛執導。
套戲個名雖然同《紀念日》一樣有個「日」字，但呢套戲並唔係《紀念日》嘅續集。
契丹

契丹（契讀揭，粵拼：kit3 daan1）係古時中國北面嘅游牧民族，曾經建立過遼國。而部份歐洲人會將中國個名叫做契丹。
契弟

響古時，同性戀嘅男人會搞上契，有「契父、契兒」或者「契兄、契弟」呢啲關係。喺舊時省城廣州西關嘅光雅里有五、六間棺材鋪，每間入面都養住幾個哭郎，佢哋好多都生得青靚白淨兼且皮光肉滑，因為哭郎入息微薄，所以佢哋就兼職去做基佬同城中官太、富婆玩樂嘅鴨（男妓），之後「契弟」變成鬧人嘅俗語。攞而家嘅標準嚟睇，最初用嚟鬧人係有歧視成份，而今時今日，攞嚟鬧乜人都得。
廣州有兩句歇後語：
「光雅里出世嘅人：正契弟！」
「盲公過光雅里，冇眼睇你班契弟！」
有時純係契兄弟，避開唔叫契弟，叫契細佬。

例
「死𡃁仔，正契弟。」
「契弟走得摩（mo1）。」遲緩、慢吞吞。

名著都用
【契弟】有響四大名著《紅樓夢》出現過，第九回嘅一段話：「原來薛蟠自來王夫人住處後，便知有一家學，學中廣有青年子弟，不免偶動了龍陽之興，因此也假來年上學讀書……卻不曾有一些兒進益，只圖結交些契弟。」
【契弟】亦有響《清稗類鈔》出現過：
《清稗類鈔・方言類》：契弟，【讀作開代。】男子賣淫者也。老契，指姘頭也。
《清稗類鈔・稱謂類・粵人以契弟二字罵人》：契弟之稱，初惟師之於弟有之，言其衣缽相傳，兩兩相契也。繼而避嫌不用，則以閩、粵之好男風者，每以此二字稱其所歡耳。粵中罵人輒曰契弟，其音略同開怠，蓋以龍陽譬之也。
奔力冠一

廣東奔力冠一旅遊客運有限公司（Guangdong Bonwell Champion Tours Company Limited）係香港一間跨境客運公司，1999年成立，主要業務經營兩條中港（香港↔中國廣東）跨境客運路線。
奔力冠一係2011年俾陽光巴士收購。

旗下中國大陸公司
根據中國大陸規定，除獲豁免嘅公司外，所有經營中國大陸客運服務嘅公司唔可以用全外資身份經營。奔力冠一同中國大陸嘅合作伙伴組成以下公司（俗稱「牌頭」）經營跨境巴士服務：
廣東奔力冠一旅遊客運有限公司
廣東奔力業威旅遊客運有限公司
契爸唔易做

《契爸唔易做》（日文：マルモのおきて）係一齣日本電視劇，喺2011年4月24號至7月3號期間，逢星期日晚9點（日本時間）喺日本富士電視台同其聯播網播放。
寶雲中學

寶雲中學（Balwyn High School）係澳洲一間公立男女校中學（7-12年級），坐落喺維多利亞州墨爾本市郊嘅寶雲北區（Balwyn North），1954年成立。截至2013年2月，學校有1948名學生，令佢成為維多利亞州第四大嘅公立中學。
學校擁有四個社——邱吉爾（Churchill）、史特拉霍摩（Strathmore）、溫莎（Windsor）同埋愛丁堡（Edinburgh）。舉辦大型活動嗰陣，學校一般會用呢四個社嚟分組。

歷史
因為學生人數喺二戰之後得到好快嘅增長，學校喺1954年成立咗。學校嘅禮堂喺學生老豆老母嘅幫助下起好咗，以前任校長阿齊保 M.羅渣士（Archibald M. Rogers）嘅名嚟改名。喺1994年，間學校同附近嘅加雷霍安中學（Greythorn High School）合併之後學校建築進行咗翻新、重修。1996年之後，學校開始咗國際學生計劃，積極接收國際學生。學校喺高年級發展咗強大嘅科學教育，令到好多呢間學校嘅畢業生入咗高等學院同埋喺政府，私營部門返工。

學業成就
喺2006年學校嘅ENTER ( 依家嘅ATAR前身)中位數喺85.70分，有40.06%嘅學生達到或超過咗90分，更加有5.07%學生達到或超過咗99。 喺2004年，55個學生攞咗超過97分嘅成績，學生嘅ENTER中位數喺86.95分。
喺2018年，學校喺維多利亞州嘅ATAR中位數排名入面榮登第5名。

課外活動
寶雲中學有好多課外活動，包括音樂、運動、辯論、啦啦隊同埋社區服務等等。學校喺音樂方面有好多唔同嘅組合，包括初級、中級、中高級同高級嘅弦樂團、合唱團、完整嘅交響樂團、小型室內交響樂團同埋好多其它嘅個人小組。另外，仲有學校嘅啦啦隊——Skyraiders，喺2007年參加澳洲國家啦啦隊錦標賽喺Pom同埋Stunt項目上贏咗兩個金牌，同時獲得綜合第二名嘅成績。
寶雲中學仲有一系列由學生領導嘅社團，包括社會實踐社、學生評議會、國際象棋同埋動畫社等等。其中，參加國際象棋社嘅學生，仲代表學校打入州際國際象棋比賽。
喺運動方面，學校有好多唔同嘅隊代表學校參加學際比賽，更加有啲達到精英水平。

國際學生計劃
寶雲中學實施國際學生計劃（International Students Program）。喺2007年，有107個國際學生喺寶雲中學就讀，每年學費每人11,800澳幣，而當地學生每年剩喺需要自願繳納900澳幣左右。 寶雲中學喺2007年通過國際學生計劃收入超過120萬澳幣。 維多利亞教育部長邦雲·派（Bronwyn Pike）否認呢一個喺「學校賺錢計劃」，而澳洲教育聯盟（Australian Education Union）主席瑪麗·布魯特（Mary Bluett）話，「當然，呢個制度已經成為學校財政嘅一支強心劑」。

其他
學校最近仲引入咗針對網絡欺凌嘅學校安全措施。 喺2009年，維多利亞州嘅2009-2010年度預算撥款畀學校開展第三階段嘅校園建設計劃。計劃包括起一個藝術設施同埋重建兩個教學大樓。維多利亞州政府以實現「學校現代化」為目的，一共為增添寶雲中學嘅校內設施撥款112萬澳幣。
寶雲道

寶雲道（英文Bowen Road），舊繙包雲道，又叫做三馬路，香港一馬路，喺香港島北面山腰，中環、灣仔、黃泥涌對上，西面接馬己仙峽道，東面接司徒拔道、黃泥涌峽道、大坑道路口。佢附近名勝有姻緣石。道以香港第九任總督寶雲命名。喺香港日治時期，曾經改名做霧島通。
寶雅苑

寶雅苑（英文：Po Nga Court）係香港一個響1989年起好嘅居者有其屋計劃屋苑，響香港新界大埔新市鎮，響居屋第十期甲同第十期丙賣。呢個屋苑響大埔區，隔籬係太和邨，一共有三棟Y3型樓。
寶雲山

寶雲山（英文：Bowen Hill）係香港香港島中部一座山，高320米，喺金鐘南方對上嘅位置，近山頂嘅位置被山頂道同甘道環繞，西面係馬己仙峽同歌賦山，東面係灣仔峽同金馬倫山。座山因為佢北面山腰嘅寶雲道而得名，除咗寶雲道之外，佢北面山腰約海拔200米嘅位置起咗荷蘭灣徑。
香港日治時期嘅佔領地日治政府為紀念陣亡嘅日軍而起嘅紀念塔香港忠靈塔遺址喺山頂，遺址之後起咗金馬倫大廈，而因為金馬倫大廈個名，坊間唔少人會將呢座山誤以為係金馬倫山。
寶雲匯

寶雲匯（英文：The Cliveden）喺香港新界荃灣北面嘅荃錦公路山上，係荃灣區一個大型私人住宅項目，由嘉里建設同信和置業合作發展，喺2003年起好入伙，近朗逸峯，係荃灣區裏面半山低密度歐洲式豪宅發展項目，總共有9座住宅樓（無第4座）。

屋苑資料
單位建築面積由973呎至1,488呎不等，全部3房連主人套房設計（另有工人房及環保露台）。重可以自設可達2,490呎或2,970呎嘅相連單位，同埋頂層連天台複式單位。所有單位樓高達10呎6吋（包括石屎地台）。大部份單位可以睇到大帽山景同維多利亞港景色。每座一梯二或三伙及雙升降機設計，私隱度高。總數210個住宅單位。屋苑有室內停車場，車位總數達360個（包括45個訪客車位）。5萬呎平台花園、住客會所、峇里特色園林、30米長游泳池、室外按摩池、桑拿浴室、健身室、乒乓球室、桌球室、戶外及室內兒童遊樂場、電腦/閱讀室、藝術走廊、多用途宴會廳、燒烤場、小型籃球場、小型高爾夫球練習場。

接駁交通
由寶雲匯去港鐵荃灣站大概要 4 分鐘。
屋苑裏面有居民巴士站，居民巴士去港鐵荃灣站大概要 8 - 13 分鐘。
九巴同埋小巴站都喺屋苑外面嘅荃錦公路。
寶鋼股份

寶鋼股份（全名寶山鋼鐵股份有限公司，簡化字：宝山钢铁股份有限公司，英文：Baoshan Iron & Steel Co., Ltd.，上交所：600019）係中華人民共和國一鋼鐵公司，中央企業上海寶鋼集團公司旗下核心成員。
寶鋼股份總部位於上海寶山區，前身最早可以追溯到1977年12月成立嘅上海寶山鋼鐵總廠；2000年2月，寶鋼股份由上海寶鋼集團公司獨家創立，同年12月，喺上海證券交易所上市（證券代碼：600019）。寶鋼股份今下有上海寶山、南京梅鋼、廣東湛江（起緊）三大鋼鐵精品基地，覆蓋煉鐵、煉鋼、熱軋、厚板、冷軋、矽鋼、高速線材、無縫鋼管、焊管等等全流程生產線。公司聲稱今下起緊嘅廣東湛江鋼鐵將會打造成為世界最高效率嘅碳鋼板材基地，先期年產能力900萬公噸。2018年，公司產能規模就會達到3,400萬公噸。
寶雲

寶雲（George Bowen，1821年11月2號—1899年2月21號）係英國人，曾爲多地總督，當中包括香港第九任總督。佢請過英國軍官阿爾拔·哈斯廷斯·馬卡姆設計紐西蘭旗。

用佢個名嘅地方
寶雲道：喺香港島灣仔。
寶雲山：喺香港島灣仔。
小行星10033

小行星10033，係太陽系小行星帶嘅一粒小行星。
小行星10035

小行星10035，係太陽系小行星帶嘅一粒小行星。
小行星10038

小行星10038，係太陽系小行星帶嘅一粒小行星。
小行星10032

小行星10032，係太陽系小行星帶嘅一粒小行星。
小行星10036

小行星10036，係太陽系小行星帶嘅一粒小行星。
小行星10037

小行星10037，係太陽系小行星帶嘅一粒小行星。
小行星10029

小行星10029  ，係太陽系小行星帶嘅一粒小行星。
小行星10034

小行星10034，係太陽系小行星帶嘅一粒小行星。
小行星10030

小行星10030  ，係太陽系小行星帶嘅一粒小行星。
小行星10031

小行星10031，係太陽系小行星帶嘅一粒小行星。
威廉·吉爾伯特

威廉·吉爾伯特係一個英格蘭王國、英國哲學家、醫生、工程師、物理學家、天文學家。
威廉·斯坦利·傑文斯

威廉·斯坦利·傑文斯（William Stanley Jevons，1835年9月1號—1882年8月13號）係英國經濟學家同邏輯學家，利物浦出世。
威廉·維克里

威廉·維克里（William Vickrey，1914年6月21號—1996年10月11號）係一個美國、加拿大經濟學家，亦都係諾貝爾經濟學獎得主。維克里係經濟學領域嘅重要人物，他嘅研究對於不對稱資訊條件下嘅經濟激勵理論做出了重要貢獻。
1996年，維克里同詹姆斯·莫理斯因為佢哋喺經濟激勵理論方面嘅研究成果一齊獲頒諾貝爾經濟學獎。他們嘅研究為拍賣理論創造咗一個新嘅分支，並對拍賣市場嘅運作機制進行了深入研究。
維克里喺哥倫比亞大學任教，同同事們合作開展了許多重要嘅研究項目。佢係第一個運用博弈論工具解釋拍賣市場動態嘅經濟學家，重提出咗著名嘅維克里拍賣理論。維克里重喺擁堵定價方面進行咗研究，提出咗道路和其他服務應該根據需求同使用情況進行定價嘅觀點。
喺公共經濟學領域，維克里擴展咗哈羅德·霍特林（Harold Hotelling）嘅喬治主義邊際成本定價方法，又提出咗公共物品應該用邊際成本提供，同通過土地價值稅來資助資本投資支出嘅觀點。佢認為，用土地價值稅取代對生產同勞動徵稅，包括對改良物業徵收嘅財產稅，會大大提高司法管轄區嘅經濟效率。
維克里嘅經濟學思想受到了凱恩斯同亨利·佐治（Henry George）嘅影響。佢對芝加哥學派經濟學持有批評態度，公開反對在高失業時期追求平衡預算同打擊通貨膨脹嘅政治重點。維克里重喺麥克亞瑟將軍嘅領導下，幫助實現日本嘅土地改革。
維克里嘅經濟學研究對後來嘅學者產生深遠影響，亦都培養咗好多哥倫比亞大學嘅研究生同學術繼承人，包括經濟學家雅克·德雷澤（Jacques Drèze）、哈威·J·萊文（Harvey J. Levin）同林恩·特爾金（Lynn Turgeon）。
威廉·荷夫曼

威廉·荷夫曼（德文：Wilhelm Hoffman）係納粹德軍第6集團軍第94步兵師第267步兵團嘅一個士兵。
威廉·荷夫曼曾經跟著德軍參加斯大林格勒戰役，並且喺自己嘅日記裡面記錄咗好多關於今場戰役嘅細節。其中最突出嘅係關於1942年9月16號到22號，德軍同蘇軍爭奪一座運糧梯嘅戰鬥。根據荷夫曼嘅記載，戰鬥裡面祇有40個蘇軍士兵犧牲，但係荷夫曼自己個營就損失慘重，無晒戰鬥力。今日，荷夫曼嘅日記係為數唔多嘅未被當局審查過嘅，關於斯大林格勒戰役嘅一手記錄之一，經常被歷史學家引用。
塔吉克蘇維埃社會主義共和國

塔吉克蘇維埃社會主義共和國（塔吉克文：Республикаи Советии Социалистии Тоҷикистон）係蘇聯設立嘅第七個加盟共和國，1990年塔吉克宣佈獨立，1991年8月尾改名做塔吉克斯坦共和國。
呢篇塔吉克蘇維埃社會主義共和國係關於國嘅楔位文章，重未寫完嘅。麻煩你幫手充實佢。
塔哈章

塔哈章係伊斯蘭教典籍《可蘭經》入面嘅第20章（蘇拉）。
塔吉克索莫尼

塔吉克索莫尼（Сомонӣ）係塔吉克嘅法定貨幣，2000年開始用。
塔哈省

塔哈省（波斯文：د تخار ولايت‎）係中東國家阿富汗嘅卅四個省之一。
塔圖

塔圖係愛沙尼亞嘅第二大城，人口大約9萬。
塔城機場

塔城機場（粵音：taap3 sing4 gei1 coeng4）係喺中國新疆嘅一個機場，喺1995年嗰陣起好兼且開放畀人用嚟搭飛機。
口水

口水，文言叫唾，係人同動物口裏面分泌出嚟嘅液體，主要成份有水、磷酸鹽、蛋白質、澱粉酶、重同埋喺口裏面嘅細菌，可以幫手消化食物。

行為
有話吐口水即係「睇小」對方。不過，中國成語「相濡以沫」，即係互相幫助。
流口水係好自然嘅生理反應，但係最好唔好流出外面，如果俾人睇到都幾失禮。
俗語流晒口水即係美食當前，控制唔住。
講嘢有時會噴口水花，尤其有啲發音。鍾意成日發表偉論嘅人或者會俾人封為「口水佬」。
沙士人傳人其中就係靠口水花、同鼻涕。因為咁開始興起咗帶口罩。
口交

口交（同男女性口交又叫吹簫、擔柴；同男性口交又叫含撚、食J、食JJ、食朘、食朘朘；同女性口交又叫含屄、舔陰）係用口或者脷刺激外生殖器嘅性行為。口交可以由異性或者同性嘅兩人相互進行。口交亦可以自我進行，叫做自我口交（男：autofellatio；女：autocunnilingus）。

動機
好多時係一啲女性唔方便做愛嘅日子，例如係月經期間，又或者係非安全期，女性唯有以口交嚟滿足伴侶，漸漸地女性會以口交嚟增加對伴侶挑逗。
口交分為男性對女性嘅口交同女性為男性嘅口交，男性對女性嘅口交係男性用條脷刺激女性嘅陰核及陰道，甚至會將條脷伸入女性嘅陰道嚟代替男性性器官嚟刺激女性；而女性為男性嘅口交就係女性用口部代替陰道套住男性嘅性器官，上下移動嚟模仿造愛嘅情況，加上條脷嘅刺激可以帶畀男性更大嘅刺激。
既然精子入唔到陰道就唔係太可能會導致懷孕（唔係完全冇可能），噉口交就被用嚟作為一種避孕嘅方法。好多人——包括越來越多嘅未成年人——為咗呢個原因而選擇咗口交嘅性交方式。
有啲人唔能夠接受口交，但亦有好多人樂於此道。有時口交並唔係為咗避孕，而係作為「前戲」而做嘅。生殖器官具有大量嘅神經末梢，非常敏感，雖然脷、嘴唇都係噉，由於嘴入面冇刺激性慾嘅受器，係感受唔到性興奮，但因敏感嘅觸覺，若同時進行性幻想，係可以勾起性慾嘅。

舔陰
内文：陰戶口交
舔陰
又叫「品玉」。牽涉以口、唇、舌對雌性陰蒂、陰戶或陰道嘅性刺激。性伴侶對雌性施行口交可能用作前戲嘅一部分，或仿作交合。
口味

口味（粵拼：hau2 mei6，Flavor），係對嘢食或者第啲物質嘅感官印象，而且主要係由味覺同嗅覺系統嚟決定。
叢雲路

叢雲路（粵拼：cung4 wan4 lou6）係中國廣東省廣州市嘅一條馬路，喺白雲區入面，成條馬路西南-東北走向。西南邊從黃石東路同白雲大道嘅交界開始，一直去到東北邊嘅同泰路嗰頭。

敘述
全長2.8公里，闊10米，雙向2車道。
口

口（粵拼：hau2），又叫嘴（粵拼：zeoi2），係動物用來食嘢、飲嘢嘅開口。一般嚟講，嘴係生喺個頭度，鼻嘅下面。
口裏面有條用嚟感測味覺、講嘢用、幫手吞嘢嘅脷；有上下兩排牙，用嚟𡁻爛啲嘢食，係有啲動物嘅武器。
口亦會唔停咁分泌口水，令到入口嘅嘢食得到初步嘅濕潤，可以容易啲咬爛同消化。而當好肚餓嘅時候突然見到好味嘅嘢食，口水量會即時增多，預備迎接美食。
個口開合就係靠個下巴骨上下郁。咀嚼嘢食就係下巴左右郁。
維基同享有多媒體嘅嘢：
Mouth（類）
口徑

口徑（Calibre或者Caliber）係指槍管或者炮管內攏嘅直徑，亦引申成佢哋用到嘅子彈或者炮彈嘅直徑，通常用吋或者毫米做量度單位。口徑大細係影響武器威力嘅其中一個因素。
口水多過浪花

《口水多過浪花》係香港商業電台叱咤903嘅電台節目，依家由鄭裕玲、余迪偉、余德丞、傑朱主持，2011年9月12號正式首播，依家播出時間係逢禮拜一到五下晝3點到4點半。
2022年3月16號起，唔再有麻利，已經調走。2022年5月2號起，余德丞做埋客席主持，之後喺6月6號開始正式加盟成為呢個節目嘅主持。

名人訪問一覽
主持人會請嘉賓傾吓舊事或者宣傳最新嘅作品。2019年開始加入「Ice Breaker」環節，由鄭裕玲向嘉賓問啲心理學問題。
多數直播訪問都會喺叱咤903 Facebook專頁（my903.com）、《口水多過浪花》Facebook專頁同/或鄭裕玲嘅Instagram戶口度直播。
2020年6月23號開始呢個環節淨係得鄭裕玲主持。
呢個環節之前叫《老友記時間》／《新朋友時間》／《等你埋位》，多數喺星期二播出。而家《口水多過浪花》Facebook專頁直播嗰陣都係寫為「等你埋位」。
2011年
2012年
2013年
2014年
2015年
2016年
2017年
2018年
2019年
2020年
2021年
2022年
2023年
*：錄音訪問，唔係現場直播。
#：視像訪問。
古賀聰

古賀聰（1970年2月12號—）係日本足球員，司職中場，效力過鹿島鹿角，仙台七夕，及廣島三箭。
古賀一成

古賀一成（1972年4月17號—）係日本足球員，踢中場，效力過大阪櫻花。
古賀正紘

古賀正紘（1978年9月8號—）係日本足球員，踢後衞，效力過名古屋八鯨、柏太陽神、磐田山葉同福岡黃蜂。
古賀琢磨

古賀琢磨（1969年4月30號—）係日本足球員，司職後衞，效力過磐田山葉，清水心跳，及大阪櫻花。
古賀葵

古賀葵 ，係日本嘅一個女藝人同埋配音員。
古賀太陽

古賀太陽（1998年10月28號—）係日本足球員，司職後衞，效力柏太陽神。
古賀正人

古賀正人（1970年5月22號—）係日本足球員，司職中場，效力過橫濱水手，鳥棲砂岩，及佐川急便中京。
古谷靜佳

古谷靜佳，係日本嘅一個女藝人同埋配音員。
古豊

古豊（韓文：고풍군／古豊郡 Kophung gun */?）係朝鮮民主主義人民共和國慈江道嘅一個郡。
威德爾海

威德爾海（英文：Weddell Sea）係南大洋一個海域，喺南極洲寇特斯地同南極半島之間。
威廉頌

《威廉頌》（荷蘭文：Het Wilhelmus）係荷蘭國歌，歌頌奧蘭治威廉一世，1932年開始正式用。
威拉省

威拉省係安哥拉嘅一個省，喺國土西南部，首府盧班戈。
威廉韋勒

威廉韋勒（William Wyler，1902年7月1號—1981年7月27號）係20世紀美國導演，出名作品包括電影《戰雲鵑血》、《黃金時代》、《賓虛》。
威廉韋閣絲

威廉韋閣絲（William Willcocks，1852年9月27號—1932年7月28號）係英國土木工程師。佢最出名做水利，做灌溉系統。佢提議過要第一條阿斯旺水壩（Aswan Dam），亦響南非同土耳其搞灌溉。

屋企
1852年，佢響印度出世。
1932年，佢死響埃及開羅英美醫院。

事業
佢響孟加拉受訓。
1872年，佢入咗印度工務局，1883年轉咗去埃及工務局。1902年，佢考察兼寫好阿斯旺水壩嘅人，就做咗水塘方便嘅局長。1897年，佢離開埃及，因為當其時玻爾戰爭（Anglo-Boer War）啱啱完，佢畀人邀去南非。有人要求佢睇下川斯瓦（Transvaal）同奧蘭治河等殖民地，點樣搞灌溉系統。佢計劃部份施行，因此得KCMG。
鄂圖曼帝國又請佢做灌溉阿頭，去到阿刺伯地方搞。佢畫咗呢帶第一幅準嘅地圖。後尾1914年1915年英國遠征軍就得助於呢啲地圖。1911年，佢建議將水又到南美索不達米亞嘅查地亞（Chaldea）地方。佢響幼發拉底河（River Euphrates）度，近古巴比倫嘅牽地也起牽地也壩（Hindiya Barrage），自此350萬頃（1萬4200平方千米）地就有得灌溉。之後去短留羅馬尼亞，都係做灌溉計劃。一次大戰之後去過孟加拉。
威式拼音

威式拼音（粵拼：wai1 sik1 ping3 jam1），又叫威妥瑪拼音、威妥瑪拼法、威氏拼音、韋氏拼音、威翟式拼音（翟讀「宅」；英文：Wade-Giles，音標： /ˌweɪd ˈdʒaɪlz/，簡稱：Wade），係一種用拉丁字母記寫北方話（普通話）嘅轉寫法。呢個轉寫方案係19世紀中葉時由威妥瑪（Thomas Wade）所創，然後由翟理斯（Herbert Giles）完善，喺1892年嘅中英字典中推出。
威式拼音曾經喺英文世界廣泛應用，1979年之前英文標準參考資料同所有涉及中國嘅書大多用威式拼音。威式拼音喺19世紀末取代咗曾經通用嘅南京話拼音。香港都有小部分中國背景嘅人名街名喺用威式拼音，而臺灣好多人名、地名到今日都仲係用緊威式拼音。不過而家喺中國大陸，就幾乎完全俾中華人民共和國喺1958年創建嘅普通話拼音取代。
威拍華麗-朗師路

威拍華麗-朗師路（Vibhavadi Rangsit Road），又譯威拍哇麗-蘭室路，係響泰國首都曼谷北部一條繁忙嘅馬路。
小行星10164

小行星10164，係太陽系小行星帶嘅一粒小行星，圍繞住太陽運轉。
小行星10166

小行星10166，係太陽系小行星帶嘅一粒小行星，圍繞住太陽運轉。
小行星10167

小行星10167，係太陽系小行星帶嘅一粒小行星，圍繞住太陽運轉。
小行星10168

小行星10168，係太陽系小行星帶嘅一粒小行星，圍繞住太陽運轉。
小行星10159

小行星10159，係太陽系小行星帶嘅一粒小行星，圍繞住太陽運轉。
小行星10161

小行星10161，係太陽系小行星帶嘅一粒小行星，圍繞住太陽運轉。
小行星10163

小行星10163，係太陽系小行星帶嘅一粒小行星，圍繞住太陽運轉。
小行星10160

小行星10160，係太陽系小行星帶嘅一粒小行星，圍繞住太陽運轉。
小行星10165

小行星10165，係太陽系小行星帶嘅一粒小行星，圍繞住太陽運轉。
小行星10162

小行星10162，係太陽系小行星帶嘅一粒小行星，圍繞住太陽運轉。
天壍

天壍，又寫天塹，係指天然深谷，多兩邊斗直。似天然開護城河，唔易過。呢類地型，就好似多見於係大河上游，好似長江咁。
天天

天天 (火影忍者)，日本動漫《火影忍者》嘅人物。
天天 (歌手)（1989年－），加拿大籍臺灣女歌手。
天天 (填詞人)，原名梁鴻斌，臺灣填詞人。
天天 (專輯)，天天係2011年出嘅國語專輯。
天天日報，香港報紙。
天天天藍，臺灣女歌手潘越雲主唱嘅同名歌曲。
天天想你，臺灣男歌手張雨生主唱嘅同名歌曲。
張悅軒（2007年－），花名天天，中國大陸男模張亮嘅仔。
天天向上

《天天向上》（英文：Day Day Up）係中國大陸湖南衛視嘅一檔室內綜藝節目，2008年8月起首播，節目初頭用傳承中華傳統禮儀文化做主旨，後改版做主題式訪談表演節目，每期會請唔同嘅社會名人同演藝明星做嘉賓參與。節目受到廣大觀眾嘅好評，亦有較高嘅收視率。
天多利雞

天多利雞，又叫天多利燒雞、印度燒雞，係印度嘢食，用辣椒、蒜、薑、孜然同其他香料加埋乳酪將雞醃成紅色，再放佢落泥窰度燒熟。
天天天晴

《天天天晴》（英文：Some Day），係香港無綫電視製作嘅時裝處境劇集，由李司棋、毛舜筠、黎耀祥、王喜、田蕊妮、李思捷、陳茵媺、徐榮、劉丹、鄭子誠、陳智燊同趙永洪領銜主演，監製徐遇安。故仔背景係珠寶集團。
天外救星

天外救星（拉丁文：deus ex machina），又叫解圍之神或者神之解圍，係一種情節裝置，指故仔當中一個望落冇可能解決到嘅狀況突然噉由一個完全出乎意料同可能性低嘅事件解決。
天外救星嘅一個極端例子如下：主角俾魔王韞喺一個地牢入面，地牢嘅天花板有尖刺，而且慢慢噉向下移，主角冇計可施，只係有得等死（一個望落冇可能解決到嘅狀況）... 然後下一刻佢俾人傳送咗去一個椰林樹影、水清沙幼嘅沙灘嗰度，知有個（個故仔之前完全冇提過嘅）神仙貪得意用魔法變佢去沙灘。
有好多作家都認為，天外救星係一種極低水平嘅寫作技法。

出名個案
可以睇吓《人魚公主》原版個結尾。

濕碎嘢
香港影視行話所謂神仙橋（粵拼：san4 sin1 kiu4*2）同上述者近義。
孫寶琦

孫寶琦（1867年4月26號—1931年2月3號），字慕韓，浙江杭州人。係大清同埋中華民國北洋時期嘅外交官、政治人。曹錕賄選後佢俾任命做國務總理，落台之後喺1925年8月成為咗首任駐蘇聯大使。
孫宏斌

孫宏斌（1963年8月—）係中國商人。佢係山西臨猗人，而家有美國國籍。
1994年成立房地產中介公司順馳集團，2003年成立房地產公司融創中國，2006年建立順馳不動產網絡（中國目前最大嘅房地產中介商之一）。2007年孫宏斌將順馳集團賣畀香港路勁基建集團。2015年9月，辭任融創集團行政總裁職務。目前擔任融創集團董事會主席。
1990年6月，孫宏斌因涉嫌挪用公款罪俾北京海淀警方執行逮捕。1992年8月22號，因挪用公款13萬元被判處有期徒刑5年。1994年初，北京市中院裁定減刑1年2個月，1994年3月27號刑滿釋放。2003年2月19號，佢向北京海淀區法院提出申訴，要求取消原判決，改判無罪。2003年10月22號，海淀區法院撤消1992年8月嘅判決，改判佢無罪。
孫季卿

孫季卿（粵拼：syun1 gwai3 hing1，英文：Suen Kwai Hing；1932年—2015年11月30號）原名孫國樑，係香港一位男甘草演員，早期係佳藝電視屬下嘅基本演員。1978年佳藝電視執笠之後轉到於無綫電視同麗的電視（今日嘅亞洲電視）一做過臨時演員。
孫季卿喺2015年11月30號因頸部腫瘤復發死咗，終年83歲。
孫小果

孫小果（粵拼：syun1 siu2 gwo2，1975年10月27號—2020年2月20號），雲南昆明嘅華裔男子。1998年2月，佢因強姦罪、強制侮辱婦女罪、有心傷害罪，被昆明市中級人民法院判過死刑，佢向雲南高級人民法院提抗訴，被駁回咗，不過當地一路冇同佢執行過。到2008年左右放監之後，亦以李林宸（lei5 lam4 san4）之名活動，2019年孫小果因為被中共中央派駐嘅專案組查到係涉黑，被扒出埋呢個身份。喺中央部門查案嘅壓力下，同年12月23號，孫再俾雲南高級人民法院判返死刑，2020年2月20號被處決。
孫宇辰

孫宇辰（粵拼：syun1 jyu5 san4），係中國音樂製作人。

經歷
2018年，佢做咗鄭俊樹畢業音樂會嘅樂手。
哈爾濱東站

1934年9月松花江東江橋落成，連通呼海鐵路，亦即濱北綫。1938年連通香坊站、哈爾濱站，亦即三棵樹鐵路。
1950─1970年代有過好多次嘅技術改造，比如1959年按鐵路局設計擴建編組場，當年3月11號興建，但係唔夠，所以作爲七五重點建設項目之一，喺1987年開工，包括拓建站廳五千平方米，增加兩條到發綫、一個站臺、一條旅客天橋，1988年10月搞掂新站廳，1990年全部完工。
1990年10月改名做哈爾濱東站。2002年又再裝修次大廳、站臺，加咗電子屏幕、行包辦理處、售票廳。
2013年9月26號，哈爾濱地鐵1號綫開通，哈爾濱東站同地鐵接駁，所在嘅地鐵站叫哈東站站。到2019年初，呢個地鐵站改名成哈爾濱東站，同鐵路站一樣名。

營運
啱開站時，呢個站有去舒蘭、拉法、五常、佳木斯嘅旅客列車，每日開出9對列車，日均發送旅客兩千人；連通三棵樹鐵路後，每日開出11對列車，其中有一列重係國際列車，直接開去釜山。1943年因爲太平橋站通車，連通北部綫路，呢個站嘅客流有所下落。不過之後呢個站嘅客流繼續增長，1980年發送旅客141萬人，1990年上升到196萬人。
而貨運方面，滿洲國時貨運量好少，年均貨運量29萬噸，日均裝11車、卸9車。之後亦同客流一齊增長，1990年貨運量258萬噸，日均裝84車、卸246車，所以係哈爾濱緊要嘅物資集散地。
哈爾濱站

哈爾濱站（粵拼：haa1 ji5 ban1 zaam6）係位於中國黑龍江哈爾濱南崗區嘅火車站。舊時叫松花江站，習慣上嗌做秦家崗站，係哈爾濱鐵路局唯一嘅特等站。

史
光緒二十五年（1899年），個站起成啟用，當時起名做松花江站。光緒二十九年（1903年）7月，改名做哈爾濱站。1909年10月26號，日本首任首相伊藤博文就喺呢度畀安重根暗殺死咗。
哈爾達爾·納格

哈爾達爾·納格（奧利亞文：ହଳଧର ନାଗ，英文：Haldhar Nag；1950年3月31號—）係嚟自印度奧里薩邦伯爾格爾縣（中文：伯爾格爾縣）嘅桑巴爾普里語（英文：Sambalpuri language）詩人同作家，俗稱「民間詩人之寶」（Lok Kabi Ratna）。因佢成日着緊背心示人，被賜以「背心詩人」之譽。

圖庫
授予蓮花士勛章
與納文·帕特奈克（英文：Naveen Patnaik）同台
哈爾達爾·納格喺舞台上演唱歌曲，2018年。
哈爾濱地鐵

係中國黑龍江哈爾濱嘅城市軌道交通系統，由哈爾濱地鐵集團有限公司負責營運同埋管理。第一條路線喺2013年9月26號正式開通。
哈爾濱地鐵係哈爾濱市民主要嘅交通工具之一，哈爾濱地鐵有2條路綫營運緊，全長23.073公里。不過始終應付唔到快速增長嘅交通需求。

史
2008年9月29號，1號綫開始喐手起。
2013年9月26號，1號綫開通。
2017年1月26號，3號綫開通。
哈爾濱糖廠

係喺中國黑龍江哈爾濱嘅糖廠，生產嘅食糖係甜菜糖，位置位於哈爾濱嘅松北區松浦鎮，喺當地有個社區名叫糖廠社區，個名就係出自哈爾濱糖廠。而家佢係公有企業，隸屬於省糖業公司。因爲喺松北，又叫松北糖廠（cung4 bak1 tong4 cong2）。

原料
製糖工業嘅原料喺中國主要有兩種：蔗同埋甜菜。蔗係熱帶、亞熱帶作物，基本係華南先出產，最北嘅產地係四川盆地。而哈爾濱地處中國東北，咁北咁凍嘅地方種唔到蔗，但可以種甜菜，哈爾濱郊區啲村係中國甜菜主要出產地，啲村民將收穫嘅甜菜大量賣畀收購站，然後裝火車運去哈爾濱糖廠，呢個就係哈爾濱糖廠嘅原料來源。

史
清朝光緒三十四年（1908年），而家嘅廠址度創辦咗「富華製糖股份有限公司」，由中國資本投資，產力係日均300噸，1911年，收歸官辦，改名叫東三省呼蘭製糖廠。喺之後因爲短缺原料，糖價又跌，蝕得犀利，1927年就被迫停產，轉行做發電同整啤酒。滿洲國成立後，1935年12月，當局劃佢入滿洲製糖株式會社，改名叫哈爾濱製糖所，重新經營糖業，由日本人獨資經營，但直到1945年間只斷續生產咗五年。1948年，中共勢力接管間廠，當年11月，修復間廠嘅破壞，1949年12月，開機生產，廠名定做松江省哈爾濱市實業總公司製糖廠。之後技術提高，1951年，國家投資710萬入設備，日加工甜菜量提高到700噸，高過1949年時嘅一倍。
1953年，間廠屬哈爾濱市人民政府工業局，1956年11月，歸黑龍江省工業廳。1957年，國家投資300萬入設備，日加工能力提高到1000噸。
1958年7月，間廠由省畀返市；1960年10月，又從市改屬省化工輕工業廳。1966年，國家投資35萬，日生產力提高到1200噸。
1980年，投資760萬更新設備，日均生產力提高到1500噸。1981年，投資327萬升級技術，產量提高到1800噸。1982年～1983年，投資2993萬，產量提到2000噸，高過中共建政前嘅7.3倍。
1987年開始，糖廠唔再單純生產調味糖，亦做埋其他副業。當年4月，抌14.08萬起方糖車間，1988年10月投產，當年產出方糖656噸。1989年抌13萬，從上海糖果廠引入生產綫，當年出產132噸嘅糖。1990年抌168萬，將原先嘅味精車間改裝成酒精分廠，日產酒精8噸，年產342噸。到咗1990年代，間廠有六間分廠，分別係製糖、動力、飼料、機加工、味精、酒精，飼料生產嘅原料出自製糖後嘅廢菜絲，而味精嘅原料係糖蜜。而且作爲國企規模大，廠週邊形成咗個社區，開設咗附屬嘅汽車公司、建築公司、漁業公司、學校、醫院。
哈爾移動城堡

《哈爾移動城堡》（粵拼：haa1 ji5 ji4 dung6 sing4 bou2，日文：ハウルの動く城）係知步里工作室出嘅動畫作品，由宮崎駿執導同埋編劇，鈴木敏夫監製，2004年11月20號喺日本上畫。
小長城

小長城（英文：Mini Great Wall）係香港長洲東面一條遠足徑，因為全條路都用石鋪，欄杆全部都係石欄，睇落有幾分似萬里長城，所以有呢個名。
小長城長850米，入口喺觀音灣，經芝麻坑，終點係長洲最東點玉璽石。
小門嶼

小門嶼係澎湖群島之一，屬於澎湖縣西嶼鄉小門村，因為佢喺吼門水道旁，所以有吼門之珠之稱，佢喺西嶼北方，以闊約20 m嘅水道同西嶼相隔，面積約0.5平方公里（50公頃），最高處喺島嶼西北側，高23 m。

地形
小門嶼整體係一座玄武岩方山小島，南、北兩岸柱狀節理玄武岩較為發達。東岸多孔狀玄武岩發達，球狀風化好普遍。東北部臺地受雨水侵蝕後造成好多小雨溝，類似惡地地形。
鯨魚洞喺小門嶼北海岸，呢度原本係玄武岩嘅海蝕崖，經過海蝕後，將玄武岩下方嘅砂岩、頁岩層挖蝕，最後貫穿成海蝕門。
小門嶼鯨魚洞地質公園

地質
小門嶼嘅指標地層係小門嶼層，佢由近代隆起嘅海濱沈積物所組成，可分為上層嘅殼灰岩同下層嘅鐵質石英砂岩同疏鬆嘅砂岩、泥岩互層。

對外交通
有條小門橋橫跨分隔小門嶼同西嶼嘅水道，佢係小門嶼唯一嘅對外橋梁，而小門橋又叫跨海小橋。對外道路編號係澎2鄉道。

人文地景
小門嶼除壯麗嘅玄武岩同鯨魚洞等自然地景外，人文地景都幾豐富，擁有鎮風塔、石敢當、菜宅等。
小雲南鰍

小雲南鰍（學名：Yunnanilus parvus）係輻鰭魚綱鯉形目鰍科雲南鰍屬嘅其中一種。分布喺中國嘅南盤江水系等。該物種身長可達3.8公分，生活習性不明。
小阪昭典

小阪昭典（1975年9月14號—）係日本足球員，司職中場，效力過大宮松鼠。
小雪

小雪係廿四節氣中嘅第廿個，響陽曆11月22號或者11月23號，亦即係太陽響黃經240°果日。響長江流域一帶，會第一次落雪，但唔係好大。
小露寶

小露寶係1974年嘅一套日本真人扮演（特撮）兒童電視劇裏面主角嘅香港譯名，亦係套劇嘅片名。呢套嘢嘅日本名係『がんばれ!! ロボコン』，曾於1974年10月4號至到1977年3月25號期間喺日本NET-TV電視台放映，香港粵語配音版就由當年亞洲電視嘅前身——麗的電視播映，全套有成118集，而佢嘅原作者就係石之森章太郎（當時佢嘅名只係石森章太郎）。

背景及主角性格特點
劇中嘅主角小露寶係一間機械人學校嘅學生，呢間學校專門訓練啲機械人學生成為人類嘅好朋友，因應每個學生嘅本身設計嘅特點嚟到幫助人類嘅日常生活、建設社會，每次返學嘅時候，鋼鐵老師就會因應學生喺人類社會上所貢獻過嘅事而畀分數，差得好緊要嘅就得最低嘅零雞蛋，而做得好好得到一百分滿分嘅學生重會獎一個心心貼紙擺喺個身上，作為可以成為A級機械人嘅模範標誌。小露寶屬於家務機械人嘅種類，俾老師安排喺社羣嘅家庭度幫手做家務，可惜佢係一個好鬼大懵同埋經常擺烏龍嘅機械人，成日一心諗住幫助人類，點知好多時弄巧反拙變成闖禍連連。
佢喺頭一二年班嘅時候寄居喺姓大山嘅屋企入面同大山家嘅人一齊生活，而到咗第三年就寄居喺姓小川嘅屋企。因為佢嘅大懵加上衝動嘅性格，於是成日帶畀寄居家庭同埋週圍嘅人好多麻煩，亦因此佢成日都係得零分，雖然佢有一班好好嘅同學仔，有啲咩事都會出手幫佢，但好多時都改變唔到闖禍嘅結果。
咪以為小露寶係一個機械人就應該咩都冇有怕，其實佢嘅最大敵人，就係細隻過佢好多，但係無處不在嘅曱甴，每次一見到曱甴就嚇到發晒癲完全失控；而第二恐懼正是佢同學仔小吱喳手上面嘅大針筒。

身體及機能
小露寶全身紅色，手臂同成對腳係銀色，好似風琴管咁款，對手好似蟹鉗咁；佢頭頂有支小小嘅天線，肚腹打開蓋之後會見到裏面嘅機件，具有一百匹馬力；背後有支可以收得埋嘅直昇機扇葉，幫佢飛行；而當雙腳收埋可以換成一對車轆畀佢喺路上飛馳。

其他角色
鋼鐵老師：係小露寶嘅老師，負責教導機械人學生同埋畀分數；每次上堂檢討嘅時候會將啲學生日常生活嘅行事紀錄紙放入個口度，經過一輪運作之後，就會喺肚腹嘅位置出口度跌一張分數紙出嚟，為學生所做嘅事而評分。
小賓女（粵語配音：雷碧娜）：由島田歌穗飾演，係一個好多時攞一百分嘅高材生，外表同人類嘅細路女一樣，可愛得嚟又待人友善，而且好鍾意跳芭蕾舞，係小露寶嘅夢中情人，每次小露寶一見到佢就會暈晒大浪做緊乜都唔知。
小百威：重有一個細佬叫小百拳，兩兄弟都係屬於孔武有力嘅機械種類，兩兄弟嘅性格亦比較暴戾，成日蝦小露寶；不過當小露寶有啲咩大鑊嘢發生時，佢哋又會好有義氣咁出手相助。
小白潔：肚腩度係一個洗衣機，外表係一隻兔仔咁樣嘅機械人。
小吱喳：一個護士外表，隻手係好大支針筒嘅機械人，鍾意小露寶出晒面，成日想同小露寶打針，小露寶見親佢都即刻嚇到掉頭走。
小百通：成粒大花生咁款，個咀係一支突出嚟嘅鎚仔，講嘢時會上下郁郁吓，係一個裝修工程用機械人。
小百多：成隻大哈蟆咁樣，個口係好大好大嘅銀包開口（有兩粒珠扣埋嗰種），跳嘅時候快到好似識得瞬間轉移咁，有舖偷嘢癮。
小百明：一個頭頂好似大燈膽咁款（重可以見到內部機件），對眼好似對好厚圈圈眼鏡咁嘅天才機械人，好多時會利用佢嘅才智幫小露寶解決日常困難。
其它機械人角色：
小百靈：紅色消防車樣嘅機械人；
小百廚：黃色大雞蛋咁款嘅廚師機械人；
小百車：一架有眼有口嘅車款機械人；
……等等。

主題歌
日本版一共六首嘅主題歌同完場歌都係由被譽為日本動畫歌王嘅水木一郎先生所主唱。
香港版嘅「小露寶」粵語主題歌就由女歌手鍾叮噹所唱。因為原裝日本版嘅音樂已經好開心醒神，再配上粵語嘅得意歌詞，令聽到嘅人留下好深嘅印象；而當中幾句：「大踏步神情確威武，小子大名露寶，人人皆知道……（白：小露寶嚟啦！小露寶好嘢！）又大力，又肯做，身手好志超高，朋友，休想睇小我用機器製造。」，基本上已經成為咗香港兒歌界嘅經典之一。
尼多郎

尼多郎係日本電視遊戲寵物小精靈系列入面嘅其中一隻小精靈，編號032。身體顏色主要係紫色。
尼奧基文

尼奧基文（粵拼：nei4 ou3 gei1 man4，英文：Neil Gaiman，1960年11月10號—））係喺英倫出世嘅猶太裔作家，最叻寫科幻小說、視覺文學、漫畫同劇本。佢名列文學傳記辭典十大後現代作家，出名嘅作品有《睡魔》（The Sandman）漫畫系列、小說《魔幻星塵》同埋《美國眾神》。
尼塞托·阿爾卡拉-薩莫拉

尼塞托·阿爾卡拉-薩莫拉（西班牙文：Niceto Alcalá-Zamora，1877年7月6號—1949年2月18號），係西班牙嘅政治人、律師同外交官。1931年4月第二共和國建立，佢做共和政府嘅總理。之後當選成為咗首位總統，喺1931年12月11號去到1936年4月7號在任。
尼奧特

建議尼奧特按照原文發音改名做尼鄂。 請睇下相關討論同提議緊嘅相關指引。
尼奧特
尼奧特（法文：Niort）係法國一城，德塞夫勒省省會，人口有6萬。
尼多利

尼多利係日本電視遊戲寵物小精靈系列入面嘅其中一隻小精靈，編號033。佢係由尼多郎進化成嘅。
尼夫帝

尼夫帝（英文：Nefertem）係古埃及嘅蓮花之神，孟菲斯嘅主神普塔同埋戰鬥女神錫蜜個仔。

形象
尼夫帝通常俾人描述為一個頭戴有兩枝羽毛蓮花頭冠嘅年輕男性，有時亦會直接被描繪成蓮花。埃及人仲會將佢塑造成一個獅頭人身嘅男性，頭頂有隻戴住蓮花冠嘅隼鷹。

概要
根據孟菲斯創世神話記載，普塔令「原初混沌之水」努恩生咗一朵蓮花。呢朵蓮花後嚟變成太陽，照耀世界，而尼夫帝就係呢朵蓮花嘅化身。所以尼夫帝亦具有太陽神嘅神格。
另外，尼夫帝同荷魯斯結合，成為霍露·赫克奴（Hor-Hekenu），同戰神蒙特並肩作戰，對抗西特。而且佢身為錫密個仔，有「撕裂獸食敵人之獅」嘅稱號，可見尼夫帝雖然唔係主司戰爭嘅神，但依然係一位幾有攻擊性嘅神祇。
除咗太陽神、戰鬥嘅神之外，尼夫帝亦負責將昇天嘅靈魂引導去雅盧。身為蓮花嘅化身，尼夫帝亦同農耕、豐收嘅信仰有啲牽連，佢被稱為「食物嘅主人」，掌管作物、香料、香油嘅生產，相傳佢仲可以運用呢啲嘢嚟施展魔法，治療疾病。

尼夫帝信仰嘅演變
尼夫帝嘅信仰源自下埃及尼羅河三角洲地帶。呢度嘅民眾將佢奉為下埃及皇冠嘅守護神，後嚟因為普塔信仰嘅興起，尼夫帝被吸收成為普塔個仔。
成為咗普塔個仔之後，尼夫帝獲得諸如太陽神、食物神等等嘅神格。但係對佢嘅信仰始終都係普塔嘅附屬，所以埃及係冇專屬於尼夫帝嘅神殿。喺祭祀亦都一樣，尼夫帝喺祭典露面嘅機會唔多。
山田大記

山田大記（1988年12月27號—）係日本足球員，司職中場，曾經喺2013年爲日本足球代表隊出場2次。
山田午郎

山田午郎（1894年3月3號—1958年3月9號）係退役日本足球員，教練，執教過日本足球代表隊。（1925年遠東運動會，日本 0-4 菲律賓 5月17日，日本 0-2 中国 5月20日）
山田優

山田優（Yamada Yu，1984年7月5號— ）係日本沖繩縣沖繩市出世嘅模特兒、歌手同演員。佢有 169 cm 高，O 型血，喺日本藝術高等學園畢業。
山田元氣

山田元氣（1994年12月16號—）係日本足球員，司職守門員，效力秋田藍閃電。
山田俊司

山田俊司 ，係日本嘅一個男配音員。

配音作品一覽
呢個表唔完整，歡迎加料。
山田修平

山田修平（1993年4月22號—）係日本足球員，司職守門員，效力過藤枝MYFC。
山田千愛

山田千愛（1966年8月2號—）係日本足球員，曾經喺1984～1989年間為日本女子足球代表隊出場21次，入咗3球。
山田唯菜

山田唯菜 ，係日本嘅一個配音員，出名嘅配音作品有偶像時間星光樂園。

配音作品一覽
呢個表唔完整，歡迎加料。
山瑞香

山瑞香（粵拼：saan1 seoi6 hoeng1；學名：Pittosporum tobira），又叫海桐（hoi2 tung4），係海桐科山瑞香屬嘅常綠灌木或喬木仔，原產中國嘅江蘇南邊、浙江、福建、臺灣、廣東地區、南韓濟州同日本琉球。而家喺中國嘅江蘇南邊、浙江、福建、臺灣、廣東地區同北韓、日本都可以搵到。不過呢種植物大多數都生喺坑渠邊或森林嘅樹木下邊。呢種植物可以淨化環境入面嘅毒素。

形態
呢樖嘢一般都好矮，最高嗰樖凈係得3米到。樹葉嘅樣係倒立嘅長蛋橢圓形，有光澤。而花嘅方面，每年5月份開白花，有5嚿花瓣。每年10月結果。

用途
呢種植物唔單止可以用嚟做庭院嘅觀景植物同綠籬植物，重可以用嚟做行道樹，甚至佢嘅根、葉同核都可以用嚟做藥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
海桐各個部位嘅藥用功效：
山田卓也

山田卓也（1974年8月24號—）係日本足球員，司職後衞，曾經喺2003～2004年間爲日本足球代表隊出場4次。